EkBass/fiwiki-20250220-pages-articles huggingface dataset:
Vampyyrisiskokset

Vampyyrisiskokset on R. L. Stinen kirjoittama nuortenkirja, joka kertoo kahdesta sisaruksesta. Kirjalla on jatko-osa nimeltään Yön maku. == Juoni == Destiny Weller ja hänen kaksoissisarensa Livvy ovat kauniita, suosittuja ja älykkäitä. Kesä Sinisen kuun leirillä muuttaa heidän elämänsä täysin. Kotiin palatessaan tytöt huomaavat itsessään oudon vimman juoda verta öisin. Kauhistuneena he tajuavat, mitä heille on tapahtumassa. He haluavat pitää hirvittävän havaintonsa piilossa perheeltään ja ystäviltään. Pian siskokset huomaavat, että vampyyrinmetsästäjät jahtaavat heitä taukoamatta, ainoana tavoitteenaan tappaa heidät. Destiny haluaa epätoivoisesti löytää keinon lopettaa kauheudet. Livvy on kuitenkin uusien voimiensa lumoama. Luokka:Yhdysvaltalaiset kauhuromaanit Luokka:Nuortenkirjat Luokka:Vuoden 2003 kirjat Luokka:Vampyyrit kirjallisuudessa
Yön maku

Yön maku on jatko-osa R. L. Stinen kirjoittamaan nuortenkirjaan Vampyyrisiskokset. Kirja kertoo Destiny Welleristä ja hänen kaksoissisarestaan Livvy Welleristä. == Juoni == Destiny Weller ja hänen kaksoissisarensa Livvy olivat erittäin läheisiä, kunnes Livvy valitsi ikuisen elämän vampyyrina ja jätti Destinyn yksin. Destiny on valmis tekemään kaikkensa saadakseen sisarensa takaisin. Myös perheen lääkäri-isä paiskii töitä yötä päivää löytääkseen keinon parantaa tyttärensä. Samaan aikaan vampyyrinmetsästäjät keräävät joukkojaan, eikä Destiny kestä ajatusta sisarensa menettämisestä. Hän päättää varoittaa Livvyä oman henkensä uhalla. Livvy on voimiensa tunnossa, ja hänen mielestään kaksoset voivat olla yhdessä vain, jos Destinykin muuttuu vampyyriksi. Destiny tekee suunnitelman, jonka toteuttaminen vaatii valtavia uhrauksia. Luokka:Nuortenkirjat Luokka:Yhdysvaltalaiset kauhuromaanit Luokka:Vampyyrit kirjallisuudessa Luokka:Vuoden 2004 kirjat
Lawrence Kasdan

Lawrence Kasdan (s. 14. tammikuuta 1949 Miami Beach, Florida) on yhdysvaltalainen elokuvaohjaaja, -tuottaja ja -käsikirjoittaja. Hän syntyi Miamissa, Floridassa, valmistui vuonna 1966 Morgantown High Schoolista ja jatkoi opintojaan Michiganin yliopistossa. Kasdan valmistui opettajaksi Michiganin yliopistosta 1972 ja toimi copywriterina mainostoimistoissa Detroitissa ja Los Angelesissa vuoteen 1977 saakka, kunnes suuntautui elokuvakäsikirjoittajaksi ja vähitellen myös ohjaajaksi. Hän on käsikirjoittanut elokuvan Kadonneen aarteen metsästäjät (1981) George Lucasin ja Philip Kaufmanin tarinan pohjalta sekä Imperiumin vastaiskun (1980) yhdessä Leigh Brackettin kanssa ja Jedin paluun (1983) George Lucasin kanssa. Kasdanin ohjaustöitä ovat Huuma (1981), Sisärengas (1983), Silverado (1985), Yksinäinen matkailija (1988), Rakastan sinut kuoliaaksi (1990), Grand Canyon – elämää kaupungissa (1991), Wyatt Earp (1994) ja Unensieppaaja (2003). Kasdan on saanut useita Oscar-, Bafta- ja Golden Globe -ehdokkuuksia, ja hän voitti vuonna 1992 Berliinin elokuvajuhlilla Kultaisen karhun. Kasdan käsikirjoitti vuonna 2015 ensi-iltansa saaneen elokuvan Star Wars: The Force Awakens yhdessä J. J. Abramsin kanssa. Vuonna 2018 ensi-iltansa saanut Solo: A Star Wars Story tulee jäämään Kasdanin viimeiseksi työksi Tähtien sodan parissa. Lawrence Kasdanin pojat Jon ja Jake ovat myös elokuvaohjaajia.Dawson, Nick: Jake Kasdan, The TV Set, Filmmaker 6.4.2007. Viitattu 30.5.2015. == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Vuonna 1949 syntyneet Luokka:Elävät henkilöt
Luettelo japanilaisista karttasymboleista

Tämä on luettelo karttasymboleista, joita käytetään japanilaisissa kartoissa. ==Instituutiot== ===Julkiset rakennukset=== Symboli Merkitys Japaninkielinen nimi Esimerkki Kaupungintalo (suurkaupunki) 市役所 Kaupungintalo/Kunnantalo 町村役場 Oikeustalo 裁判所 Paloasema 消防署 Nishi-Hiroshiman paloasema Poliisiasema 警察署 Kōban 交番 Terveyskeskus 保健所 ? Postitoimisto 郵便局 Meteorologinen observatorio 気象台 Metsätoimisto 森林管理署 verovirasto 税務署 ? Valtion tai kunnan virasto 官公署 ===Koulutus=== Symboli Merkitys Japaninkielinen nimi Esimerkki Ala- tai yläaste 小中学校 Lukio 高等学校 Lyhyt ammattikorkeakoulu 短期大学 Tekninen yliopisto 専門大学 Yliopisto 大学 Tokion yliopisto Museo 博物館 Kirjasto 図書館 ===Uskonnolliset rakennukset=== Symboli Merkitys Japaninkielinen nimi Esimerkki Pyhäkkö 神社 Temppeli 寺院 ===Muut=== Symboli Merkitys Japaninkielinen nimi Esimerkki Tehdas 工場 Sairaala 病院 Japanin itsepuolustusvoimat 自衛隊 Öljy- tai kaasukaivo 油井・ガス井 Voimalaitos 発電所 Ikatan ydinvoimalaitos Vanhainkoti 老人ホーム ? ==Maamerkit== Symboli Merkitys Japaninkielinen nimi Esimerkki Linna 城跡 Savupiippu 煙突 ? Kraatteri tai purkausaukko 噴火口・噴気口 Sähköaaltotorni 電波塔 Korkea torni 高塔 Historiallinen kohde - maisemakohde - luonnonmonumentti 史跡・名勝・天然記念物 Monumentti 記念碑 Tuulimylly 風車 Majakka 灯台 Anorizakin majakka ==Paikat== ===Metsät=== Symboli Merkitys Japaninkielinen nimi Esimerkki Lehtipuita 広葉樹林 Havupuita 針葉樹林 Palmupuita ヤシ科樹林 200px Bambulehto 竹林 Pensassembroja ハイマツ地 ===Pellot=== Symboli Merkitys Japaninkielinen nimi Esimerkki Pelto 畑 Riisipelto 水田 Hedelmätarha 果樹園 Teeplantaasi 茶畑 Mulperipelto 桑畑 Muu puuplantaasi その他の樹木畑 ===Muut=== Symboli Merkitys Japaninkielinen nimi Esimerkki Joutomaa 荒地 Hautausmaa 墓地 Kaivos 採鉱地 Suuaukko 坑口（洞口） Louhos 採石場 Kylpylä, kuuma lähde 温泉 ==Vesi== ===Satamat=== Symboli Merkitys Japaninkielinen nimi Esimerkki Tärkeä satama 重要港 Paikallinen satama 地方港 Kalastussatama 漁港 Kamijiman satama ===Lautat=== Symboli Merkitys Japaninkielinen nimi Esimerkki Tärkeä lauttasatama 渡船（フェリー） Paikallinen lauttasatama 渡船（その他の旅客船） ==Maanmittauspisteet== Symboli Merkitys Japaninkielinen nimi Esimerkki Standardipiste 水準点 ? Elektroninen maanmittauspiste 電子基準点 ? Kolmiomittauspiste 三角点 Luokka:Japanin maantiede Karttasymbolit Japanilaiset karttasymbolit Luokka:Symbolit Luokka:Kartografia
Käina

Käina () oli kunta Hiidenmaan saarella Virossa. Kuntaan kuului osa Hiidenmaan saarta ja koko Kassarin saari. Sen asukasluku oli 1 867 (1.1.2013), pinta-ala 186,32 neliökilometriä ja asukastiheys 10,0 asukasta neliökilometrillä. Hiidenmaan kunnat (Emmaste, Hiiu, Käina ja Pühalepa) yhdistettiin vuoden 2017 lokakuussa Hiidenmaan kunnaksi. == Nähtyvyydet == Käinan nähtävyyksiä on mm. kuuluisan virolaisen säveltäjän Rudolf Tobiaksen synnyinkoti lähellä Käinan keskustaa, Kassarin lintulahti ja saaren läntinen niemimaa, Sääretirp. Käinassa on myös 1400-luvun puolivälissä rakennetun kivikirkon rauniot. Kirkko tuhoutui toisessa maailmansodassa 1944. Kulttuurinähtävyyksiä ovat muun muassa Kassarin kotiseutumuseo, Kassarin ruokokattoinen kappeli, Putkasten kartano ja Vaemlan kartanon rauniot sekä sen suuri puulajipuisto. == Kylät == Aadma, Allika, Esiküla, Jõeküla, Kaasiku, Kaigutsi, Kassari, Kleemu, Kogri, Kolga, Kuriste, Laheküla, Lelu, Ligema, Luguse, Moka, Mäeküla, Mäeltse, Männamaa, Nasva, Niidiküla, Nõmme, Nõmmerga, Orjaku, Putkaste, Pärnselja, Ristivälja, Selja, Taguküla, Taterma, Utu, Vaemla, Villemi, Ühtri ==Väestö== Vuonna 2011 Käinan kunnassa oli 1 835 asukasta, joista 1 815 (98,9 %) oli virolaisia, 9 (0,5 %) venäläisiä ja 9 (0,5 %) muita kansallisuuksia. == Kuvia == Kuva:Kaina_vallamaja.jpg|Käinan kunnantalo Kuva:Kaina_kirik.jpg|Käinan kirkon rauniot Kuva:Putkaste peahoone (4).JPG|Putkasten kartano Kuva:Kuriste Church of Vigin Mary 02 2008.jpg|Kuristen kirkko Kuva:Kassari windmill.JPG|Kassarin tuulimylly Kuva:Kassari kabel 2.jpg|Kassarin kappeli == Lähteet == == Aiheesta muualla == * Eesti Saarte Kogu * Hiiumaa.ee * Matkamine Hiiumaal * * Luokka:Hiidenmaan entiset kunnat
Nihoa

Nihoa on Luoteisten Havaijisaarten kaakkoisin pikkusaari, joka sijaitsee noin kaksisataa kilometriä luoteeseen Niihaun saarelta ja noin 450 km Honolulusta. Asumatonta saarta ympäröi noin 570 km²:n laajuinen koralliriutta. == Luonto == Matkan päästä saaren karu maisema näyttää elinkelvottomalta, mutta saarelta paljastuu runsaslajinen ekosysteemi, joka sisältää vain Nihoalla esiintyviä hyönteis-, merilintu- ja kasvilajeja. Nihoanpalilaa ja laysaninkerttusta tavataan pelkästään Nihoalla. Saarella on myös 72 niveljalkaislajia, joita ei tavata muualla. Saaren lähivesissä on runsaasti eri kalalajeja, ja sitä ympäröivältä koralliriutalta on löydetty 17 korallilajia. Voimakkaan aallokon vuoksi useimmat korallilajit ovat toistakymmentä metriä pinnan alla. Saaren pohjoisosan basalttijyrkänne putoaa jyrkästi syvälle mereen myös pinnan alla. Saarelle sallitaan vain vähän vierailijoita. Vierailulupaa täytyy hakea The U.S. Fish and Wildlife Services -virastolta, ja lupia myönnetään enimmäkseen vain kulttuurin- tai luonnontieteellisen tutkimuksen tekijöille. ==Historia== Saarella on ollut havaijilaisasutusta vuosien 1000 ja 1700 välillä, ja sieltä on löydetty yli 80 muinaisjäännöspaikkaa, kuten keinotekoisia asumuspengerryksiä, asumuksia, uskonnollisten paikkojen jäänteitä, maanviljelypengerryksiä sekä luolahautoja. Näistä useimmat muistuttavat vastaavia Havaijin pääsaarilta tehtyjä löytöjä. Saarella uskotaan asuneen jopa 175 ihmistä, jotka ovat eläneet sen luonnonvarojen ja makeanveden lähteen avulla. Kapteeni Douglasin käydessä saarella 1789 se ei ollut enää asuttu. Kuningatar Kaahumanu kävi Nihoalla 1822 ja julisti saaren osaksi Havaijia, ja vuonna 1857 kuningas Kamehameha IV julisti sen virallisesti osaksi Havaijin kuningaskuntaa. Kuningatar Liliuokalani kävi saarella 200-henkisen seurueensa kanssa 1885, vierailusta tehtiin dokumentoitu matkakertomus. Yhdysvallat määritteli saaren muiden Luoteis-Havaijin saarten tavoin (Midwayta lukuun ottamatta) luonnonsuojelualueeksi. Tanagerin retkikunta vieraili saarella 1923–1924 ja teki siellä kulttuurista ja biologista tutkimusta. Vuonna 1997 havaijilainen alkuperäisväestöryhmä Hui Mälama I Nä Küpuna O Hawai`i Nei palautti saarelle sieltä vuosikymmeniä aiemmin poistettuja esi-isien luita. Kuva:Nihoa.jpg|Nihoan saari Kuva:Nihoa 1969.jpg|Nihoa vuonna 1969 Kuva:Nihoa cliff.jpg|Tanager-Peaks Kuva:Nihoa map lrg.gif|Nihoan kartta ==Lähteet== ==Aiheesta muualla== Luokka:Havaijin saaret
Suzy (levy-yhtiö)

Suzy Records () on musiikin tuottajayhtiö Kroatian Zagrebista. Se perustettiin vuonna 1972. Yhtiön suurimmat kilpailijat olivat Jugoton ja PGT-RTB. Jugoslavialaisten artistien levyjen lisäksi Suzy julkaisi useiden ulkomaalaisten yhtyeiden tuotantoa, esimerkiksi AC/DC, Alice Cooper ja Led Zeppelin. Jugoslavian hajottua Suzy jatkoi toimintaansa samalla nimellä. ==Katso myös== *Jugoton *PGP-RTB *Diskoton *ZKP RTLJ *Croatia Records ==Aiheesta muualla== *Yhtiön sivut Luokka:Kroatialaiset levy-yhtiöt Luokka:Jugoslavialaiset levy-yhtiöt
Carnegie-palkinto

Carnegie-palkinto tai Carnegie-mitali voi tarkoittaa seuraavia: * Carnegie- mitali (engl. Carnegie Medal), brittiläinen lastenkirjallisuuspalkinto * Carnegie-mitali (engl. Carnegie Medal), Carnegie Hero Fundin jakama urhoollisuuspalkinto * Carnegie Art Award, pohjoismainen kuvataidepalkinto * Carnegie Prize, yhdysvaltalaisen Carnegie Museum of Artin jakama taidepalkinto * The Andrew Carnegie Medals for Excellence in Fiction and Nonfiction, yhdysvaltalainen kirjallisuuspalkinto.
Piper Perabo

Piper Lisa Perabo (s. 31. lokakuuta 1976, Dallas, Texas) on yhdysvaltalainen näyttelijä. Hän varttui New Jerseyssä. Perabo on isänsä George William Perabon puolelta englantilainen, saksalainen ja irlantilainen, hänen äitinsä Mary Charlotte Ulland taas on kotoisin Norjasta. Hänen veljensä Noah ja Adam ovat myös näyttelijöitä. == Filmografia == Vuosi Elokuva Alkuperäinen nimi Rooli 2000 Coyote Ugly Coyote Ugly Violet Sanford 2001 Lost and Delirious Lost and Delirious Pauline “Paulie” Oster 2003 The I Inside – totuuden rajamailla The I Inside Anna 2003 Villi tusina Cheaper by the Dozen Nora Baker 2004 Perfect Opposites – täydelliset vastakohdat Perfect Opposites 2005 Amor yllättää Imagine Me & You Rachel 2005 Edison Edison Willow 2005 Villi tusina 2 Cheaper by the Dozen 2 Nora Baker-McNulty 2005 The Cave The Cave Charlie 2006 The Prestige The Prestige Julia McCullough 2006 First Snow First Snow 2007 Sekavia suhteita Because I Said So Mae Wilder 2008 Beverly Hillsin hienostohauva Beverly Hills Chihuahua Rachel Ashe Lynn 2008 Menneisyyden synnit The Lazarus Project Lisa Garvey 2012 Looper Looper Suzie == Aiheesta muualla == * Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Mittakenttäteoria

Mittakenttäteoria tarkoittaa hiukkasfysiikassa fysikaalista kenttäteoriaa, joka perustuu ajatukseen, että systeemi on invariantti tietyissä symmetriamuunnoksissa. Monia fysikaalisia systeemejä voidaan kuvata käyttäen niin sanottua Lagrangen formalismia. Systeemin tilaa kuvataan Lagrangen funktiolla, joka on invariantti tietyn symmetriamuunnosryhmän suhteen. Valittu symmetriaryhmä sanelee systeemin fysikaaliset ominaisuudet. Mikäli Lagrangen funktio on invariantti, kun symmetriamuunnos tehdään samalla tavoin avaruuden jokaisessa pisteessä, systeemin sanotaan olevan globaalisti invariantti. Mittakenttäteoriassa globaalisuuden vaatimusta lievennetään niin, että systeemin vaaditaan olevan invariantti ainoastaan lokaaleissa muunnoksissa, toisin sanoen kussakin avaruuden pisteessä erikseen. Jotta Lagrangen funktio olisi edelleenkin symmetrinen lokaalin muunnoksen suhteen, on teoriaan usein lisättävä uusia kenttiä, joita kutsutaan mittakentiksi. Esimerkki mittakenttäteoriasta on sähkömagnetismi ja sen kvanttimekaaninen vastine kvanttisähködynamiikka. Jotta elektronia kuvaava teoria olisi symmetrinen lokaalin muunnoksen suhteen, on teoriaan lisättävä uusi mittakenttä, fotoni. Modernissa fysiikassa mittakenttäteoriat ovat erittäin tärkeitä, sillä niiden avulla voidaan kuvata sähkömagneettisen, heikon ja vahvan vuorovaikutuksen yhdistävä kvanttikenttäteoria standardimalli. Luokka:Kvanttikenttäteoria
Mikko Hänninen

Mikko Antero Hänninen (s. 28. elokuuta 1952 Tampere)Suomen teatterit ja teatterintekijät 1993. Tammi, 1993. on suomalainen näyttelijä ja teatteritaiteen maisteri. Hän on työskennellyt muun muassa Helsingin kaupunginteatterissa sekä Kuopion kaupunginteatterissa ja toimii tällä hetkellä freelance-näyttelijänä. Hänninen on esiintynyt useissa kotimaisissa televisiosarjoissa ja elokuvissa, joista tunnetuimpia ovat Kivenpyörittäjän kylä, Tuliportaat ja Onnea vai menestystä. Hänninen toimi Suomen Näyttelijäliiton puheenjohtajana 2008–2013. ==Lähteet== ==Aiheesta muualla== * * * Mikko Hänninen Kopiostossa * Mikko Hänninen Näyttelijäliitossa Luokka:Suomalaiset näyttelijät Luokka:Vuonna 1952 syntyneet Luokka:Elävät henkilöt
Montessori

Montessori voi viitata: * montessoripedagogiikka, kasvatusfilosofia * Maria Montessori, italialainen pedagogi
Evert Kaarlenpoika Horn

Evert Kaarlenpoika Horn af Kanckas () (11. kesäkuuta 1585 Haapsalu – 24. heinäkuuta 1615) oli sotilas ja Ruotsin sotamarsalkka vuodesta 1614. Hän oli Kaarle Henrikinpoika Hornin poika. Evert Horn soti 1600-luvun alussa Liivinmaalla, mutta saavutti sotasankarin maineen vuosina 1609–1617 käydyssä Venäjän ja Ruotsin välisessä Inkerin sodassa. Hän oli Jakob De la Gardien lähin mies ja toimi myös tämän sijaisena. 1612 Horn valloitti Kaprion, Jaaman, Iivananlinnan ja Audovan. 1613 hänet nimitettiin Narvan ja Iivananlinnan käskynhaltijaksi. Tuleva Ruotsin kuningas Kustaa II Aadolf oli enimmäkseen Hornin mukana opiskellessaan sodankäyntiä Ruotsin armeijassa Inkerin sodan aikana. Horn haavoittui kuolettavasti Pihkovan edustalla käydyssä kahakassa 1615. Evert Hornin poika oli Kustaa Evertinpoika Horn. == Lähteet == * *http://www.kansallisbiografia.fi/kb/artikkeli/531/ ==Aiheesta muualla== Luokka:Ruotsin sotamarsalkat Luokka:Vuonna 1585 syntyneet Luokka:Vuonna 1615 kuolleet
Turbogeneraattori

Turbogeneraattori on höyryturbiinilla toimiva generaattori. Kun höyryveturit kehittyivät, huomattiin nopeasti että sähkövalo olisi tehokkaampi, huoltoystävällisempi ja ylimalkaan parempi kuin siihen asti käytetty asetyleenivalo - öljyvalosta puhumattakaan. Koska julkista sähköverkkoa ei kaikkialla ollut, akkukäyttöinen sähkövalo ei ollut toimiva ratkaisu; siispä kehitettiin veturin tuottamalla höyryllä toimiva oma generaattori. Koska generaattori vaatii suuremman kierrosnopeuden, voimakoneeksi valittiin höyryturbiini. Keksintö osoittautui toimivaksi, ja pian niitä alettiinkin asentaa myös laivoihin sähkövalon leviämisen myötä. Mm. sotakorvauksina rakennettuihin PT-4 -vetureihin asennettiin jo tehtaalla sähkövalot ja turbogeneraattori, kun pienemmät veturit varustettiin vielä öljyvaloilla. Majakkalaivoissa tosin asetyleenivalo säilytti asemansa; turbogeneraattori osoittautui tällaisessa paikallaan pysyttelevässä laivassa suureksi höyryn ja siis hiilen kuluttajaksi. Nykyään turbogeneraattoreita on pääasiassa höyryvetureissa ja voimalaitoksissa. Näissä höyryturbiinia ajetaan laitoksen tuottamalla höyryllä, joka voi olla peräisin perinteisestä polttokattilasta tai ydinreaktiosta. Luokka:Generaattorit Luokka:Turbiinit
Taslima Nasrin

Taslima Nasrin (, ; s. 25. elokuuta 1962) on maanpaossa Ruotsissa asuva Bangladeshista kotoisin oleva kirjailija, koulutukseltaan lääkäri. Hän on herättänyt huomiota voimakkailla kannanotoillaan hindujen ja muslimien uskonkiihkoa vastaan ja naisten oikeuksien puolustajana. Nasrin on hartaasta muslimiperheestä. Hän valmistui lääkäriksi 1986 ja toimi gynekologina vuoteen 1994. Kirjallisen uransa hän aloitti runoilijana, ja ensimmäinen kokoelma Shikore Bipul Khudha ilmestyi 1986. Hän nousi julkisuuteen sanomalehti Khabarer Kagoj'ssa ilmestyneillä kolumneillaan, joissa hänen feminisminsä alkoi kiteytyä. Nasrin on ollut maanpaossa Bangladeshista vuodesta 1994. Silloin ilmestyi hänen dokumenttiromaaninsa Häpeä (Lajja). Häntä uhkasi vankeustuomio, mutta kansainvälisen tukikampanjan vuoksi hän säästyi siltä. Vuonna 1994 hän siirtyi Ruotsiin ja sai maan kansalaisuuden. Vuonna 2005 hän muutti Intiaan Kalkuttaan, anoi maan kansalaisuutta, mutta ei saanut. Vuonna 2008 hän sai turvapaikan Ruotsista. Nasrinin asuinpaikka on salainen äärimuslimien tappouhkausten vuoksi. Hän joutui kohun vuoksi poistamaan kiistaa aiheuttaneita kohtia omaelämäkerrallisesta teoksestaan Dwikhandito (2003, 'Kahtiajaettu'). == Suomennettu teos == * == Lähteet == == Aiheesta muualla == * Kotisivut. * Kirjat: Kielletty hedelmä maistuu . Kumppani 9.9.1995. * Sanal Edamaruku: Taslima Nasreen ja Intian rationalistiyhdistys. Vapaa ajattelija. * Jan Erola: Fatwan varjossa . Ylioppilaslehti 3.11.1995. * Arto Jokinen: Rasismi yhdistää ihmisiä. Aviisi 15/1995. * Taslima Nasrin raivostuttaa äärimuslimeja . Helsingin Sanomat 8.10.1998. * Sole Lahtinen: Intian poliitikot pallottelevat kiistellyn kirjailijan kohtalolla . Helsingin Sanomat 1.1.2008. Luokka:Ateismiaktivistit Luokka:Bangladeshilaiset feministit Luokka:Bangladeshilaiset kirjailijat Luokka:Humanistit Luokka:Islamin kriitikot Luokka:Vuonna 1962 syntyneet Luokka:Elävät henkilöt
Puolustusvoimien urheilukoulu

pienoiskuva|Urheilukoulu Puolustusvoimain lippujuhlan päivän paraatissa 2017 Puolustusvoimien urheilukoulu (URHK) on Suomen maavoimien joukkoyksikkö, joka kouluttaa ikäluokkansa parhaista urheilijoista tiedustelijoita sodanajan joukkoihin. Urheilukoulu sijaitsee Helsingissä Kaartin jääkärirykmentissä. Lisäksi osaa talvilajeista koulutetaan Kainuun prikaatissa Kajaanissa. Koulu on perustettu vuonna 1979, jota ennen sitä edelsivät vuodesta 1964 alkaen Kajaanissa ja Santahaminassa Helsingissä sijainneet urheilukomppaniat. Koulu sijaitsi aiemmin Lahdessa Hämeen Rykmentissä. Lahdessa palveli yli 4 000 urheilijaa yli 50:stä eri lajista. Urheilujoukoissa palvelleiden tapaamisia ja tapahtumia järjestää Urheilukoulun kilta. Suuri osa suomalaisista huippu- urheilijoista suorittaa varusmiespalveluksensa Urheilukoulussa. Urheilukoulu antaa varusmiehille tiedustelukoulutusta ja puolustusvoimien henkilökunnalle liikunta-alan täydennyskoulutusta. Vuodesta 2017 alkaen Urheilukoulu on hyväksynyt myös elektronisen urheilun harjoittajat. Ensimmäinen sinne valittu e-urheilija oli vuonna 2022 hyväksytty Lasse ”Zoree” Uronen. Ensimmäinen palveluksen aloittava e-urheilija on kaksinkertainen StarCraft II -maailmanmestari Joona Sotala huhtikuussa 2024. ==Organisaatio== Puolustusvoimauudistukseen ja Hämeen Rykmentin lakkauttamiseen liittyen Urheilukoulun toiminta siirtyi vuoden 2014 loppuun mennessä syntysijoille Helsinkiin Santahaminan varuskuntaan. Lisäksi Kainuun Prikaatiin Kajaaniin perustettiin erillinen satelliittijoukkue, jossa palvelee lumilajien urheilijoita. 1.TIEDK siirtyi jo kesän 2014 alussa Helsinkiin. Kouluun kuuluu myös uusi Valmennuskeskus. Urheilukoulun johtajana ovat toimineet: * everstiluutnantti Ville Halonen * everstiluutnantti Riku Hartikainen (2020-) * everstiluutnantti Mikko Mönkkönen * everstiluutnantti Eero Svanberg == Tunnettuja Urheilukoulun käyneitä == Tunnettuja Urheilukoulussa koulutuksen saaneita urheilijoita ovat muun muassa: * Janne Ahonen * Valtteri Bottas * Cheyne Fowler * Mikael Granlund * Sami Hyypiä * Mika Häkkinen * Mikko Ilonen * Mikko Koivu * Leo Komarov * Valentin Kononen * Jari Litmanen * Niklas Moisander * Henrik Mustonen * Jarkko Nieminen * Matti Nykänen * Kalle Palander * Aki Parviainen * Sini Pöyry * Kimi Räikkönen * Janne Salmi * Teemu Selänne * Jaakko Tallus * Marko Yli-Hannuksela == Lähteet == Luokka:Santahaminan varuskunta Luokka:Varusmiespalvelus Suomessa
Sufia Kamal

Sufia Kamal (20. kesäkuuta 1911 – 20. marraskuuta 1999) oli bangladeshilainen runoilija, kirjailija, feministi ja yhteiskunnallinen toimija. Hän on Bangladeshin arvostetuimpia kulttuuripersoonia. Hänet haudattiin valtiollisin menoin ensimmäisenä naisena Bangladeshissa. Kamal aloitti uransa runoilijana, ja ensimmäinen kokoelma Sanjher Maya ('Kaunis ilta') ilmestyi 1938. ==Lähteet== *Muistokirjoitus *Elämäkerta Luokka:Bangladeshilaiset feministit Luokka:Bangladeshilaiset kirjailijat Luokka:Vuonna 1911 syntyneet Luokka:Vuonna 1999 kuolleet
Robert Burns Woodward

Robert Burns Woodward (10. huhtikuuta 1917 Boston - 8\. heinäkuuta 1979 Cambridge, Massachusetts) oli yhdysvaltalainen kemisti. Hän sai Nobelin kemianpalkinnon vuonna 1965 saavutuksistaan orgaanisen synteesin alalla. Hänen pääasiallinen tutkimuskohteensa koko uran ajan oli luonnonaineiden kemia. Häntä pidetään modernin orgaanisen synteettisen kemian isänä. Woodward kiinnostui jo nuorena kemiasta. Vuonna 1933 hän aloitti opinnot MIT:ssä. Vuonna 1936 hän oli suorittanut alemman korkeakoulututkinnon luonnontieteessä ja jo seuraavana vuonna hän saavutti tohtorin arvon estrogeenin synteesiä koskevista tutkimuksistaan. Hän kehitti merkittävästi tieteenalansa teoreettista tietämystä ja käytännön tutkimusmenetelmiä. 1940-luvun alussa Woodwardin tutkimukset kohdistuivat pääasiassa ultraviolettispektroskopiaan. Hän selvitti useiden yhdisteiden rakenteita. Vuonna 1944 hän raportoi yhdessä William von Doeringin kanssa kiniinin synteesistä. 1940-luvun kuluessa Woodward oli syntetisoinut kiniinin lisäksi myös kolesterolin, kortisonin, strykniinin, lysergihapon, reserpiinin, klorofyllin, kefalosporiinin ja kolkisiinin. Myöhemmin Woodward kehitteli infrapunaspektroskopian ja NMR- spektroskopian tehokkaampaa käyttöä. Woodward aloitti 1960-luvun alussa yhdessä sveitsiläisen kollegansa Albert Eschenmoserin kanssa monimutkaisen B12-vitamiinin synteesi, jossa heidän lisäkseen oli mukana lähes 100 opiskelijaa. Synteesi on tähän mennessä monimutkaisin luonnossa esiintyvän yhdisteen synteesi. Sveitsissä on vuodesta 1963 alkaen toiminut hänen mukaansa nimetty tutkimuslaitos. ==Lähteet== == Aiheesta muualla == *Woodwardin elämäkerta Nobel-säätiön sivuilla Luokka:Yhdysvaltalaiset kemistit Luokka:Nobelin kemianpalkinnon saajat Luokka:Copley-mitalin saajat Luokka:Vuonna 1917 syntyneet Luokka:Vuonna 1979 kuolleet
Kyle Massey

Kyle Orlando Massey (s. 28. elokuuta 1991) on yhdysvaltalainen näyttelijä ja rap-artisti. Massey on näytellyt sarjoissa, kuten That’s So Raven ja Coryn koukerot, joissa hän esittää molemmissa Ravenin veljeä Cory Baxteria. Massey on ollut myös näyttelemässä Disney Channelin elokuvassa Life Is Ruff. Massey on ollut mukana monissa Disney Channelin sarjoissa. Hän on ollut myös mukana Disney Channel Gamesissa. Kyle Masseyllä on yksi isoveli, Christopher Massey, joka näytellyt sarjassa Zoey 101 Michael Barretia. Christopher on vieraillut myös erilaisissa televisio-ohjelmissa. == Lähteet == Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt
Galyani Vadhana

Galyani Vadhana () (6. toukokuuta 1923 Lontoo – 2. tammikuuta 2008 Bangkok) oli Thaimaan kuninkaan Bhumibol Adulyadejin vanhin sisarus. Hän syntyi Lontoossa. Vadhana meni toisen maailmansodan aikana naimisiin eversti Aram Rattakun Serireongritin kanssa. Parille syntyi Sveitsissä tytär Thanpuying Dhasanawalaya Sornsongkram vuonna 1945. Hän meni vuonna 1969 uusiin naimisiin prinssi Waranonthawatin (k. 1990) kanssa. Kesällä 2007 Vadhana joutui Sirirajin sairaalaan, jossa hänellä todettiin syöpä. Hän kärsi myöhemmin samana vuonna aivoinfarktin ja kuoli pitkään huonosta terveydentilasta kärsittyään 84 vuoden iässä 2. tammikuuta 2008. == Lähteet == Luokka:Thaimaan kuninkaalliset Luokka:Vuonna 1923 syntyneet Luokka:Vuonna 2008 kuolleet
Sirikit

Kuningataräiti Sirikit (syntyään Mom Rajawongse Sirikit Kitiyakara; s. 12. elokuuta 1932) on Thaimaan edesmenneen kuninkaan Bhumibol Adulyadejin leski. == Varhainen elämä == Sirikit syntyi 12. elokuuta 1932. Hänen vanhempansa olivat prinssi Chandaburi Suranath ja Mom Luang Bua Kitiyakara. Sirikitin lisäksi parilla oli kaksi vanhempaa poikaa.. Prinssi Chandaburi toimi Thaimaan suurlähettiläänä muun muassa Ranskassa, jossa Sirikit tapasi tulevan miehensä Bhumibolin, joka oli vastikään noussut Thaimaan kuninkaaksi veljensä kuoleman jälkeen. Sirikit opiskeli tuolloin kieliä ja musiikkia. Sirikit on kertonut, että suhde ei alkanut hyvin, sillä Bhumibol oli myöhässä ja odotutti Sirikitiä kolme tuntia. Sirikit ja Bhumibol ovat etäisesti sukua keskenään, sillä molemmat ovat kuningas Rama V:n jälkeläisiä. == Thaimaan kuningattarena == Pari meni kihloihin vuonna 1949 ja vietti kuninkaallisia häitään Thaimaassa 28. huhtikuuta 1950. Vuonna 1956 Sirikit toimi Bhumibolin sijaishallitsijana sillä aikaa, kun kuningas oli uskonnollisen velvollisuutensa takia munkkina buddhalaisessa luostarissa. Samana vuonna hän myös nousi Thaimaan punaisen ristin puheenjohtajaksi. Kuningattarella on neljä lasta. Lapsenlapsia hänellä on 12: * prinsessa Ubol Ratana (s. 5. huhtikuuta 1951) * kuningas Maha Vajiralongkornin (s. 28. heinäkuuta 1952) * prinsessa Maha Chakri Sirindhorn (s. 2. huhtikuuta 1955) * prinsessa Chulabhorn (s. 4. heinäkuuta 1957) Sirikit on tullut tunnetuksi hyväntekeväisyystyöstään. Kuningatar on myös pyrkinyt luomaan dialogia Thaimaan eteläosissa elävien buddhalaisten ja muslimien välille. Miehensä kuoleman jälkeen Sirikit on näyttäytynyt julkisuudessa vain harvakseltaan. Vuonna 2018 hän joutui sairaalaan influenssan vuoksi.. == Tittelit ja kunnianosoituksia == Kuningattarelle on myönnetty seuraavat ulkomaiset kunnianosoitukset: * Italian tasavallan ansioritarikunta (Italia, 1960) * Isabella Katolilaisen ritarikunta (Espanja, 1960) * Kaarle III:n ritarikunta (Espanja, 1987) * Suotuisten pilvien ritarikunta (Taiwan, 1967) * Itävallan tasavallan kunniamitali (Itävalta, 1964) Sirikitin virallinen titteli on thaiksi สมเด็จพระบรมราช ชนนีพันปีหลวง (S̄mdĕc phrabrm rāch chnnī phạnpī h̄lwng) ja englanniksi Her Majesty Queen Sirikit The Queen Mother. Kuningattaren syntymäpäivänsä on ollut äitienpäivä Thaimaassa vuodesta 1976 lähtien. == Galleria == Tiedosto:Queen Sirikit NYWTS.jpg|Sirikit New Yorkissa vuonna 1960 Tiedosto:Royal Monogram of Queen Sirikit.svg|Sirikitin monogrammi Tiedosto:Royal Flag of Queen Sirikit.svg|Kuningattaren henkilökohtainen lippu Tiedosto:Queen Sirikit's picture with flags.jpg|Sirikitin muotokuva == Lähteet == Luokka:Vuonna 1932 syntyneet Luokka:Elävät henkilöt Luokka:Thaimaan kuningattaret Luokka:Kuningataräidit
David Franzoni

David Harold Franzoni (s. 4. maaliskuuta 1947) on yhdysvaltalainen elokuvakäsikirjoittaja ja -tuottaja. Hänen töidensä joukossa ovat Amistad (1997), Gladiator (2000) ja Kuningas Arthur (2004). Franzoni oli käsikirjoittajana vuonna 1993 ehdolla Emmy-palkinnon saajaksi. Gladiator oli vuoden 2000 parhaan elokuvan Oscar-palkinnon voittaja, ja elokuva palkittiin myös Baftalla. Franzoni oli myös alkuperäisellä käsikirjoituksellaan ehdolla kumpaisenkin palkinnon saajaksi. == Aiheesta muualla == * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1947 syntyneet Luokka:Elävät henkilöt
George K. Nash

George Kilbon Nash (14. elokuuta 1842 – 28. lokakuuta 1904) oli yhdysvaltalainen republikaanipoliitikko. Hän palveli pohjoisvaltioiden armeijassa Yhdysvaltain sisällissodassa, minkä jälkeen hän toimi juristina. Vuosina 1880–1883 hän oli Ohion osavaltion oikeusministeri, ja Ohion kuvernöörinä hän toimi vuosina 1900–1904. == Lähteet == Luokka:Ohion kuvernöörit Luokka:Yhdysvaltalaiset juristit Luokka:Yhdysvaltalaiset republikaanipoliitikot Luokka:Vuonna 1842 syntyneet Luokka:Vuonna 1904 kuolleet
Cot Deal

Ellis Ferguson ”Cot” Deal (23. tammikuuta 1923 – 21. toukokuuta 2013) oli yhdysvaltalainen baseballpelaaja (syöttäjä) ja -valmentaja. Deal syntyi Arapahossa, Oklahomassa. Hän loi pitkän uran pelaajana ja vaikutti Major League -tasolla vuosina 1947–1954. Hän pelasi Boston Red Soxissa ja St. Louis Cardinalsissa. Peliuralta vetäydyttyään Deal toimi useiden major- ja minor league -joukkueiden valmentajana ja joukkueenjohtajana. Hän toipui vuonna 1989 havaitusta eturauhassyövästä. == Lähteet == Luokka:Yhdysvaltalaiset baseballpelaajat Luokka:Yhdysvaltalaiset baseballvalmentajat Luokka:Vuonna 1923 syntyneet Luokka:Vuonna 2013 kuolleet
Scott Hamilton

Scott Scovell Hamilton (s. 28. elokuuta 1958) on entinen yhdysvaltalainen taitoluistelija. Hän voitti neljä perättäistä Yhdysvaltain-mestaruutta (1981–1984) ja maailmanmestaruutta (1981–1984) sekä kultamitalin vuoden 1984 talviolympialaisissa SarajevossaWallechinsky, s. 44–45. Hamilton joutui adoptoiduksi kuuden viikon ikäisenä. Hänet kelpuutettiin United States Olympic Hall of Fameen vuonna 1990. Hän oli mukana perustamassa suosittua Stars on Ice -show'ta. Hamiltonin kasvu pysähtyi 2-vuotiaana. Hänellä todettiin lopulta Shwachman-Diamondin oireyhtymähttp://encarta.msn.com/encyclopedia_761582307/Scott_Hamilton.html , ja erityisohjelman avulla hänen kuntonsa koheni. Hän aloitti toivuttuaan taitoluistelun. Vuonna 1980 hän sijoittui kolmanneksi Yhdysvaltain- mestaruuskilpailussa ja viidenneksi talviolympialaisissa Lake Placidissa. Vuonna 1990 pitkäaikaissairaita lapsia tukeva Make-a-Wish Foundation nimitti Hamiltonin ensimmäiseksi "Celebrity Wish Granter of the Year":ikseen. Hän on aikuisiällään toipunut kivessyövästä (1997) ja hyvänlaatuisesta aivokasvaimesta (2004). Hän meni 14. marraskuuta 2002 naimisiin Tracie Robinsonin kanssa, ja pari on saanut kaksi lasta. == Lähteet == * === Viitteet === Luokka:Yhdysvaltalaiset taitoluistelijat Luokka:Vuonna 1958 syntyneet Luokka:Elävät henkilöt
Isak Julin

Isak Julin (19. joulukuuta 1879 Jämsä – 29. heinäkuuta 1950 Helsinki) oli suomalainen kauppaneuvos ja liikemies, joka vaikutti Tampereella ja Forssassa. == Elämä ja ura == Jämsän Partalan kylän Valjasmäen tilalta kotoisin olleen Julinin vanhemmat olivat maanviljelijä Kalle Julin ja Ida Maria Syväjärvi. Isak kävi kansakoulun ja muutti sitten 15-vuotiaana Tampereelle. Hän työskenteli kauppa-apulaisena ja konttoristina, kunnes aloitti oman yritystoimintansa vuonna 1898. Julin perusti 1900-luvun alussa Tampereelle useita yrityksiä: kustannusliikkeen 1898, paperitavarain vähittäiskaupan 1901 ja tukkukaupan 1902, kirjansitomon 1905, kirjapainon 1906 ja paperipussitehtaan 1909. Julin rakennutti myös vuonna 1911 Petit-nimisen 373-paikkaisen elokuvateatterin Hämeenkatu 31:een.Pekka Stenlund: Tamperelaisia elokuvateattereita Koskesta voimaa. Viitattu 31.3.2020. Kirjankustantamossaan Julin julkaisi lähinnä viihdekirjallisuutta, osittain muilta ostettujen teosten tittelipainoksia. Julinin omat julkaisut olivat "helppohintaisia", eikä niillä ollut korkeita kirjallisia tavoitteita. Muualta ostetun varastokirjallisuuden mukana tuli laajempia angloamerikkalaisten teosten suomennoksia, kuten Joseph Holt Ingrahamin, Jack Londonin, Upton Sinclairin, Mark Twainin ja Thomas W. Lawsonin romaanit, yksi kultakin.Urpo Kovala, Väliin lankeaa varjo. Angloamerikkalaisen kaunokirjallisuuden välittyminen Suomeen 1890–1939, s. 120 Jyväskylän yliopisto, Nykykulttuurin tutkimuslaitos 1992 (Lawsonin nimessä on lähteessä virhe). Julin johti näitä yrityksiään vuoteen 1918 saakka, jolloin hän myi ne vuoden lopulla ja tämän jälkeen hän toimi Tampereen Osake-Pankin pääjohtajana 1920–1924 ja Oy Forssa Ab:n (Forssan puuvillatehdas) toimitusjohtajana 1924–1934. Hän sai kauppaneuvoksen arvonimen 1929. Julin jäi eläkkeelle 1934 heikentyneen terveyden vuoksi ja hän vietti loppuvuotensa Helsingissä. Julin myi huhtikuussa 1934 omistamansa Oy Forssa Ab:n osake-enemmistön Finlaysonille ja erosi 1. heinäkuuta 1934 alkaen Oy Forssa Ab:n toimitusjohtajan paikalta.Oy Forssa Ab siirtynyt Finlaysonin haltuun. Kauppaneuvos Isak Julin luovuttanut omistamasa osake-enemmistön Finlaysonille, Aamulehti, 08.04.1934, nro 93, s. 1, Kansalliskirjaston digitaaliset aineistot == Politiikka ja heimosodat == Julin oli Tampereen kaupunginvaltuuston jäsenenä vuosina 1916–1922 ja 1924 ja toimi sen varapuheenjohtajana 1921–1922. Hän oli heimosotiin kuuluneen Aunuksen retken aikana Aunuksen väliaikaisen hoitokunnan jäsenenä sekä Suomen hallituksen luottamusmiehenä Aunuksessa. == Muuta == Julin pystytti 1929 Keuruulle Herpmanin poikien muistomerkin. Hän oli naimisissa Ida Rauha Gröndahlin kanssa vuodesta 1900 lähtien. == Lähteet == * Aikalaiskirja 1934 (Projekt Runeberg) * Kuka kukin oli (Wikiaineisto) * ===Viitteet=== Luokka:Suomalaiset liikemiehet Luokka:Suomalaiset kirjankustantajat Luokka:Tampereen kaupunginvaltuutetut Luokka:Kauppaneuvokset Luokka:Vuonna 1879 syntyneet Luokka:Vuonna 1950 kuolleet
Frank Cameron Jackson

Frank Cameron Jackson (s. 1943) on australialainen filosofi, joka toimii professorina Australian kansallisessa yliopistossa. Hän on erikoistunut mielenfilosofiaan, metafysiikkaan, tietoteoriaan ja metaetiikkaan. Jackson opiskeli matematiikkaa ja filosofiaa Melbournen yliopistossa ja väitteli tohtoriksi La Troben yliopistosta. Jackson opetti filosofiaa Adelaiden yliopistossa vuodesta 1967 ja toimi filosofian professorina Monash- yliopistossa vuodesta 1978. Vuonna 1986 hän siirtyi Australian kansalliseen yliopistoon. Jackson luennoi John Locke -luennot Oxfordin yliopistossa vuonna 1995. Jacksonin isä Allan Cameron Jackson oli myös filosofi, ja oli pitänyt samat luennot vuosina 1957–1958. Mielenfilosofiassa Jackson tunnetaan muun muassa fysikalismia vastaan suuntautuvasta tietoteoreettisesta argumentista, jota hän on tukenut muun muassa Maryn huone -nimisellä ajatuskokeella. Hänen varhainen näkemyksensä oli eräänlainen dualismin muoto, maltillinen epifenomenalismi. Myöhemmin Jackson on kuitenkin hylännyt aiemmat fysikalismia vastustaneet näkemyksensä. == Julkaisuja == === Teoksia === * Perception: A Representative Theory (1977) * Conditionals (1987) * The Philosophy of Mind and Cognition (yhdessä David Braddon-Mitchellin kanssa) (1996) * From Metaphysics to Ethics: A Defense of Conceptual Analysis (1997) * Mind, Method, and Conditionals: Selected Essays (1998) === Artikkeleita === * "Grue", Journal of Philosophy, LXXI, pp. 113–131. (1975) * "On Assertion and Indicative Conditionals", Philosophical Review, LXXXVIII, 4, pp. 565–589. (1979) * "Epiphenomenal Qualia", Philosophical Quarterly, 32, 127, pp. 127–136. verkkoversio (1982) * "Functionalism and Type-Type Identity Theories", Philosophical Studies, 42, pp. 209–225. (yhdessä R. Pargetterin ja E. W. Priorin kanssa) (1982) * "Weakness of Will", Mind, XCIII, 369, pp. 1–18. (1984) * "Petitio and the Purpose of Arguing", Pacific Philosophical Quarterly, 65, 1, pp. 26–36. (1984) * "On the Semantics and Logic of Obligation", Mind, XCIV, 374, pp. 177–196. (1985) * "Oughts, Options, and Actualism", Philosophical Review, XCV, 233–255 (yhdessä R. Pargetterin kanssa) (1986) * "What Mary didn't Know", Journal of Philosophy, 83, 5, pp. 291–295. (1986) * "Functionalism and Broad Content", Mind, XCVII, 387, pp. 381–400 (yhdessä P. Pettitin kanssa) (1988) * "In Defence of Folk Psychology", Philosophical Studies, 59, 1, pp. 31–54 (yhdessä P. Pettitin kanssa) (1990) * "Decision-theoretic Consequentialism and the Nearest and Dearest Objection", Ethics, 101, 3, pp. 461–482. (1991) * "A Problem for Expressivism', Analysis, 58, 4, pp. 239–51 (yhdessä Philip Pettitin kanssa) (1998) * "Conceptual Analysis and Reductive Explanation", Philosophical Review, 110, 3, pp. 315–360 (yhdessä David Chalmersin kanssa) (2001) * "Mind and Illusion", teoksessa Minds and Persons, Anthony O'Hear (toim.), pp. 251–271. verkkoversio (2003) == Kirjallisuutta == === Suomennetut teokset === * == Aiheesta muualla == * Frank Jacksonin kotisivu, Australian National University, Research School of Social Sciences Luokka:Australialaiset filosofit Luokka:Elävät henkilöt Luokka:Mielenfilosofit Luokka:Vuonna 1943 syntyneet
Kustaa Karjalainen

Kustaa Fredrik Karjalainen (21. elokuuta 1871 Kajaani – 5. syyskuuta 1919 Loviisa) oli suomen sukukieliin perehtynyt tutkija ja tutkimusmatkailija. ==Henkilöhistoria== Karjalaisen vanhemmat olivat sahatyömies Adolf Karjalainen ja Eva Gustava Kontio. Hän pääsi ylioppilaaksi Kuopion suomalaisesta lyseosta vuonna 1892 ja suoritti filosofian kandidaatin tutkinnon vuonna 1897 ja lisensiaatin tutkinnon vuonna 1905. Suomen kielen opettajana Helsingin teollisuuskoulussa Karjalainen toimi vuosina 1896–1898, Helsingin yliopiston historiallis-kielitieteellisen laitoksen amanuenssina vuodesta 1904 lähtien ja suomalais-ugrilaisen kielitieteen dosenttina vuodesta 1905 lähtien. Hän oli myös virkaa tekevä suomen kielen lehtori vuosina 1905–1913 sekä virkaa tekevä suomen kielen ja kirjallisuuden professori vuosina 1908, 1910, 1913, 1914 ja 1917. Karjalainen teki tutkimusmatkoja Vienan Karjalaan vuonna 1894, Tverin Karjalaan 1895, Rukajärvelle 1897, ostjakkien eli hantien luo Siperiaan Tobolskin ja Tomskin seudulle vuosina 1898–1902 sekä Unkariin vuonna 1906. Suomalais-Ugrilaisen Seuran kirjavarainhoitajana Karjalainen toimi vuosina 1897–1898 ja sihteerinä 1906–1919. Karjalainen oli naimisissa vuodesta 1904 Elsa Maria Cleven (s. 1878, professori Zacharias Cleven tytär) kanssa. == Teoksia == *Ostjakkeja oppimassa 1899–1902 *Zur ostjakischen Lautgeschichte I: über den Vokalismus der ersten Silbe, väitöskirja. 1904 *Wie Ego im. ostjakischen die verwandten benennt 1913 *Beiträge zur Geschichte der finnischugrischen dentalen nasale 1914 *Jugralaisten uskonto 1918 *Siperian matkoilta, 100 kirjettä morsiamelle (kirjailijan esittely K. Krohn) 1921 *Ostjakisches Wörterbuch, toimittanut Y. H. Toivonen. 1948 == Lähteet == * Kuka kukin oli (Wikiaineisto). * ===Viitteet=== Luokka:Suomalaiset kielitieteilijät Luokka:Suomalaiset opettajat Luokka:Suomalaiset professorit Luokka:Helsingin yliopiston professorit Luokka:Suomalaiset tutkimusmatkailijat Luokka:Vuonna 1871 syntyneet Luokka:Vuonna 1919 kuolleet
Eeva Särkkä

Eeva Tellervo Särkkä (o.s. Tiitinen; 27. toukokuuta 1935 Hankasalmi – 4. huhtikuuta 1989 Kangasala) oli suomalainen toimittaja joka oli 1970-luvun alussa kokoomuksen kansanedustajana. Särkän vanhemmat olivat maanviljelijä Aarne Johannes Tiitinen ja Aina Katri Laitinen. Hän suoritti keskikoulun 1953 ja oli sitten toimittajana Jyväskylän Sanomissa 1953–1957 sekä Aamulehden aluetoimittajana Jyväskylässä 1957–1967. Toimittajan työn ohella Särkkä toimi myös Jyväskylän normaalilyseon ja tyttölyseon pikakirjoituksen opettajana vuosina 1956–1960. Vuodesta 1967 lähtien Särkkä oli Aamulehden erityistoimittajana Tampereella. Särkkä oli kokoomuksen kansanedustajana 1970–1972 edustaen Hämeen läänin pohjoista vaalipiiriä. Hän oli myös Tampereen kaupunginvaltuuston ja television ohjelmaneuvoston jäsenenä. Särkkä oli naimisissa vuodesta 1956 Pentti Juhani Särkän kanssa. == Teokset == * * * * == Lähteet == * Luokka:Kansanedustajat Luokka:Kansallisen Kokoomuksen poliitikot Luokka:Tampereen kaupunginvaltuutetut Luokka:Pirkanmaan vaalipiiri Luokka:Suomalaiset toimittajat Luokka:Vuonna 1935 syntyneet Luokka:Vuonna 1989 kuolleet
Toinen juutalaissota

Toinen juutalaissota (), myös Bar Kokhban kapina, oli juutalaisten kolmas suuri kapina Roomaa vastaan. Sota päättyi roomalaisten voittoon, ja sen jälkeen suurin osa Palestiinan juutalaisista pakkosiirrettiin valtakunnan muihin osiin. Sodasta voidaan käyttää myös nimeä kolmas juutalaissota, jos vuosien 115–117 levottomuudet eli Kitos-sota, jonka kenraali Lusius Quietus kukisti, lasketaan varsinaiseksi sodaksi. ==Tausta== Vuosina 66–73 käydyn ensimmäisen juutalaissodan jälkeen roomalaiset tiukensivat otettaan Juudeasta. Roomalaiset kärsivät raskaita tappiota ja menettivät kokonaisen legioonan ennen kapinan murskaamista vuonna 135. Ensimmäisen juutalaissodan jälkeen roomalaiset alkoivat vahvistaa otettaan provinssista. Legioona X Fretensis käskettiin tukahduttamaan mahdolliset kapina-aikeet. Juutalaiset tunsivat itsensä petetyiksi, kun kävi ilmi keisari Hadrianuksen aikomus rakentaa toisen temppelin raunioille temppeli Juppiterille. Vuonna 131 Juudean kuvernööri nimesi kaupungin virallisesti Aelia Capitolinaksi. Vuonna 132 juutalaiset nousivat kapinaan Simon bar Kokhban (Tähden pojan) johdollaKirjaviite for the year 136, see: W. Eck, The Bar Kokhba Revolt: The Roman Point of View, sivut. 87–88. . Kapinan alettua hän julisti Israelin itsenäiseksi valtioksi. Rabbi Akiba piti Bar Kokhbaa Messiaana. ==Lopputulos== Kolmen vuoden kuluttua roomalaiset onnistuivat kukistamaan kapinan. Menetettyään Jerusalemin Bar Kokhba vetäytyi Betariin. Hadrianus ryhtyi määrätietoisesti vainoamaan juutalaisia ja nimesi Juudean Syria Palaestinaksi ja Jerusalemin ”Aelia Capitolinaksi”. Siitä tehtiin roomalainen varuskuntakaupunki, jonne juutalaisilta oli pääsy kielletty. Suuri osa juutalaisista asui jo ennestään diasporassa eri puolella Rooman valtakuntaa, mutta tämän kapinan jälkeen valtaosa Palestiinassa vielä silloin asuneistakin pakkosiirrettiin valtakunnan muihin osiin. == Lähteet == Luokka:Rooman sodat Luokka:Israelin historia Luokka:Jerusalemin historia Luokka:Kapinat Luokka:100-luku
Thomas Metzinger

thumb|right|250px|Thomas Metzinger Thomas Metzinger (s. 12. maaliskuuta 1958) on saksalainen filosofi, joka toimii Mainzin yliopiston filosofian laitoksella teoreettisen filosofian ryhmän johtajana. Hän on erikoistunut mielenfilosofiaan, tietoisuuden tutkimukseen ja etiikkaan. Mielenfilosofiassa Metzinger on tutkinut neuro- ja kognitiotieteiden sekä tekoälytutkimuksen ja muiden vastaavien tieteiden empiiristen teorioiden filosofisia puolia. Etiikan alalla hän on tutkinut muun muassa sovelletun etiikan, mielenfilosofian ja antropologian käsitteellisiä yhteyksiä. Metzinger tunnetaan muun muassa näkemyksestä, jonka mukaan minää ei ole olemassa; sen sijaan on olemassa vain fenomenaalinen minä sellaisena kuin se ilmenee tietoisessa kokemuksessa. Fenomenaalinen minä ei kuitenkaan ole olio vaan käynnissä oleva prosessi. == Julkaisuja == === Teoksia === * Neuere Beiträge zur Diskussion des Leib-Seele- Problems (1985) * Subjekt und Selbstmodell. Die Perspektivität phänomenalen Bewußtseins vor dem Hintergrund einer naturalistischen Theorie mentaler Repräsentation. (1993) * Being No One. The Self-Model Theory of Subjectivity (2003) === Toimitettuja === * Bewußtsein – Beiträge aus der Gegenwartsphilosophie (1995) * Conscious Experience (1995) * Neural Correlates of Consciousness – Empirical and Conceptual Questions (2000) * Grundkurs Philosophie des Geistes – Band 1: Phänomenales Bewusstsein (2006) * Grundkurs Philosophie des Geistes – Band 2: Das Leib-Seele-Problem (2007) == Aiheesta muualla == * Thomas Metzingerin kotisivu , Mainzin yliopisto * Association for the Scientific Study of Consciousness * Neuroethics Webportal * Sutherland's criticism of Metzinger Luokka:Mielenfilosofit Luokka:Saksalaiset filosofit Luokka:Tietoisuuden tutkijat Luokka:Vuonna 1958 syntyneet Luokka:Elävät henkilöt
Adam Joseph Maida

Adam Joseph Maida (s. 18. maaliskuuta 1930) on yhdysvaltalainen roomalaiskatolisen kirkon kardinaali. Hän on toiminut Detroitin arkkipiispana vuodesta 1990. John Dearden antoi Maidalle tämän pappisvihkimyksen Pittsburghissa, Pennsylvaniassa 8. kesäkuuta 1956. Ennen Detroitin arkkipiispan virkaansa hän oli toiminut vuodesta 1984 Green Bayn piispana Wisconsinissa. Maida matkusti huhtikuussa 2005 paavin kuoleman jälkeen Vatikaaniin, jossa hän osallistui seuraajan valintaan. Hän oli 75-vuotias; katolisen kirkon kardinaaleilla on äänioikeus 80-vuotiaiksi. Luokka:Yhdysvaltalaiset kardinaalit Luokka:Vuonna 1930 syntyneet Luokka:Elävät henkilöt
Timalit

Timalit (Timaliidae) on heimo pienikokoisissa varpuslinnuissa. Timaleista suurin osa esiintyy luonnonvaraisena trooppisessa Kaakkois-Aasiassa. Timalit ovat pulleahkoja lintuja, joiden väritys ja koko vaihtelevat paljon. Timaleiden jalat on vahvat, ja monet timalit viihtyvät maassa. Monet timaleista eivät ole niinkään muuttolintuja, ja monilla timaleilla onkin lyhyet ja pyöreät siivet ja ne ovat heikkoja lentäjiä. Timaleihin kuuluu 11 sukua ja 46 lajia. Aikaisemmin timaleihin on luettu huomattavasti enemmän lajeja, mutta siihen kuuluneita lajeja on siirretty muun muassa kerttujen, herttujen, rillien, vireoiden, peukkulien ja pyrstötimalien heimoihin. ==Suvut== * Hapsutiheikkötimalit Macronus * Isosirppitimalit Erythrogenys * Lymytimalit Stachyris * Pikkulymytimalit Cyanoderma * Sirppitimalit Pomatorhinus * Tiheikkötimalit Mixornis * Vuoritimalit Spelaeornis ===Lajeja, joilla on oma sukunsa=== * Bambutimali Timalia pileata * Mustapäätimali Rhopocichla atriceps * Ruostevatsatimali Dumetia hyperythra * Saniaisvuoritimali Elachura formosa == Lähteet == === Viitteet === * Luokka:Seulonnan keskeiset artikkelit
Ron McClamrock

Ronald Albert McClamrock on yhdysvaltalainen filosofi, joka toimii filosofian apulaisprofessorina Albanyn yliopistossa. Hänen erikoisalueitaan ovat mielenfilosofia, tieteenfilosofia ja kognitiotiede. Mielenfilosofiassa McClamrock on pyrkinyt hyödyntämään sekä analyyttisen että mannermaisen perinteen ajatuksia. Hän on saanut vaikutteita Herbert Simonilta, Maurice Merleau-Pontyltä ja Martin Heideggerilta, ja esittänyt (1995), että ihmisen maailmassa-olemisen (Dasein, In-der-welt-sein) tila tekee mahdottomaksi sen, että hän voisi ymmärtää itsensä abstrahoimalla maailma pois ja tutkimalla sitä kuin se olisi irrallinen ulkoinen olio, jonka osa hän ei itse ole. Päinvastoin kuin mannermaiset filosofit yleensä, McClamrock hyödyntää kuitenkin nykyaikaisten luonnontieteiden, biologian ja kognitiotieteen tutkimustuloksia tukemaan tietoisuuden ja koko mielen luonnetta koskevia johtopäätöksiään. == Julkaisuja == === Teoksia === * Existential Cognition: Computational Minds in the World (1995) * Modularity in The Encyclopedia of Cognitive Science (2003) === Artikkeleita === * "Holism without tears: Local and global effects in cognitive processes", Philosophy of Science (1989) * "Marr's three levels: A re-evaluation", Minds and Machines (1991) * "Emergence unscathed: Kim on multiple realizability and causal types", Electronic Journal of Analytic Philosophy (1992) * "Irreducibility and subjectivity", Philosophical Studies (1992) * "Methodological individualism considered as a constitutive principle of scientific inquiry", Philosophical Psychology (1992) * "Functional analysis and etiology", Erkenntnis (1993) * "When is birth unfair to the child?", Hastings Center Report (yhdessä Bonnie Steinbockin kanssa) (1994) * "Screening off and the levels of selection", Erkenntnis (1996) == Aiheesta muualla == * Ron McClamrockin kotisivu, Albanyn yliopisto Luokka:Mielenfilosofit Luokka:Yhdysvaltalaiset filosofit Luokka:Syntymävuosi puuttuu Luokka:Elävät henkilöt